Низам меттанаш хIаллакбан арадоккхуш ду, шаьш цунна реза дац, бохура ГIебарта-Балкхаройчоьнан Бакъоларъяран центран куьйгалхочо Хатажуков Валерийс, филологин Iилманийн докторо, мехкан яздархойн кхеташонан декъашхочо Хакуашева Мадинас, адыгийн юкъараллийн кхеташонан куьйгалхочун гIовсо Чеченов Муаеда, мехкан яздархойн кхеташонан декъашхочо Бегиев IабдуллахIа, дуккха а кхечара. Царалахь вара Iамеркан Штаташкарчу Нью-Джерси гIалара леррина гуламе веана чергази Кереф Мамдух а. Къамелашкахь дакъалецира мехкан шина депутато а – Азикова Светланас а, Паштов Бориса а.